હાઇકોર્ટ સમક્ષ અરજીમાં એવા મુદ્દા ઉપસ્થિત કરાયા હતા કે, ‘પીડિતા સાથે બનેલી ઘટના બાદ તેમણે પોલીસમાં ફરિયાદ નોંધાવી હતી. પરંતુ આરોપીઓ સામે કાર્યવાહી કરવાના બદલે પોલીસે પીડિતા અને તેનું કુટુંબ સાથે ગંભીર ગુનામાં આરોપી હોય તેવી વર્તણૂક કરી હતી. પોલીસ તેમને બિનજરૂરી રીતે રોજ સ્ટેશને બોલાવતી હતી. સુપ્રીમ કોર્ટના રેપની ઘટના માટેના આદેશ મુજબ પીડિતાનું મેજિસ્ટ્રેટ સમક્ષ નિવેદન લઇ તપાસ અધિકારીએ એ દિશામાં તપાસ પણ હાથ ધરી નથી. સીઆરપીસીની કલમ 164 મુજબ પીડિતાનું નિવેદન લેવાયું નથી. પોલીસ આ ફરિયાદ બદલી કાઢવા અથવા તો તેને પાછી ખેંચી લેવાની ભલામણ કરી રહી છે. આરોપી નંબર એક માથાભારે અને રાજકીય વગ ધરાવતી વ્યક્તિ હોવાથી તપાસ સાચી દિશામાં નથી થઇ રહી. તેથી આ કેસની તપાસ સીબીઆઇ અથવા અન્ય સ્વતંત્ર એજન્સીને સોંપવી જોઇએ.'